**Ministru kabineta noteikumu projekta „Grozījumi Ministru kabineta 2013.gada 30.jūlija noteikumos Nr.449 „Valsts meža dienesta nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts pārvaldes iekārtas likuma 16.panta pirmā daļa un Eiropas Parlamenta un Padomes 2010.gada 20.oktobra Regulas Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, (turpmāk arī – regula) 10.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulas mērķis ir samazināt nelikumīgi iegūtas koksnes apriti, pieprasot tirgus dalībniekiem veikt riska vadības pasākumus attiecībā uz kokmateriāliem un koka izstrādājumiem, kas pirmo reizi tiek laisti Eiropas Savienības tirgū. Tā nosaka arī nelikumīgi iegūtu kokmateriālu un no tiem iegūtu koka izstrādājumu tirdzniecības aizliegumu.  Regulā noteikts, ka tirgus dalībnieks ir jebkura fiziska vai juridiska persona, kas laiž tirgū kokmateriālus vai koka izstrādājumus. Tirgus dalībniekam ir šādi pienākumi:   1. aizliegts laist tirgū nelikumīgi iegūtus kokmateriālus un koka izstrādājumus, kas ražoti no šādiem kokmateriāliem; 2. veikt izcelsmes likumības pārbaudes, laižot tirgū kokmateriālus un koka izstrādājumus; 3. uzturēt un regulāri izvērtēt izcelsmes likumības pārbaužu sistēmu, ko tas izmanto.   Regulā dota definīcija arī terminam „laišana tirgū”, proti, tā ir jebkāda kokmateriālu un koka izstrādājumu piegāde iekšējā tirgū, kura notiek pirmo reizi, lai tos par samaksu vai bez maksas izplatītu vai izmantotu komerciālās darbībās.  Atbilstoši regulas 7.pantam katra dalībvalsts izraugās vienu vai vairākas kompetentās iestādes, kas ir atbildīgas par šīs regulas piemērošanu. Latvijas Republikā kompetentā iestāde regulas prasību izpildes pārbaudēm ir Valsts meža dienests.  Regulas 10.pantā minētas vairākas darbības, kas jāveic kompetentajām iestādēm, taču Latvijas Republikas normatīvajos aktos vairākas no tām, piemēram, piekļuve telpām, revīzijas, konfiskācija, nav nosauktas, tāpēc Valsts meža dienestam nav tiesiska pamata šādam darbībām. Lai nodrošinātu regulas 10.pantā minētās funkcijas, nepieciešams papildināt Valsts meža dienesta nolikumu.  Grozījumu projektā ietvertā regulējuma piemērošanas kārtība balstās uz Regulu Nr.995/2010, kā arī Latvijas Administratīvo pārkāpumu kodeksu. Latvijas Administratīvo pārkāpumu kodeksā izstrādāti grozījumi to papildinot ar 155.19 pantu „Kokmateriālu un koka izstrādājumu izcelsmes likumības un tirdzniecības prasību pārkāpšana”, kurā noteiktas sankcijas regulas prasību pārkāpumu gadījumos.  Grozījumu projektā minētā frāze „pamatotas aizdomas” piemērojama, ja tiek fiksēti viens vai vairāki regulā minētie riska novērtēšanas kritēriji, piemēram:   * konkrētās sugas koki tiek iegūti galvenokārt nelegāli; * kokmateriālu ieguves valstī un/vai precīzā ieguves valsts reģionā ieguve vai prakse ir galvenokārt nelegāla, tostarp apsvērums par bruņotu konfliktu; * ANO Drošības padomes vai Eiropas Savienības Padomes noteiktās sankcijas attiecībā uz kokmateriālu importu vai eksportu; * kokmateriālu un koka izstrādājumu piegādes ķēdes sarežģītība. |
| 3. | Projekta izstrādē iesaistītās institūcijas | Zemkopības ministrija un Valsts meža dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts meža dienesta darbinieki |
| 2. | Tiesiskā regulējuma ietekme uz tautsaimniecību un administratīvo slogu | Izdevumi par Valsts meža dienestā izveidoto amata vietu noteikumu projektā noteikto funkciju un uzdevumu izpildei tiek segti no esošā budžeta. |
| 3. | Administratīvo izmaksu monetārs novērtējums | Administratīvās izmaksas nemainās. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2010.gada 20.oktobra Regula Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2010.gada 20.oktobra Regula Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (turpmāk – Regula Nr.995/2010) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.995/2010 7. un 10.pants | Noteikumu projekta 1., 2. un 3. punkts | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un sākotnējās ietekmes novērtējuma ziņojums (anotācija) tika nodoti sabiedriskai apspriešanai, tos ievietojot Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Sabiedriskās apspriešanas laikā komentāri netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts meža dienests ir kompetentā iestāde regulas izpratnē. Ar sagatavotajiem noteikumu grozījumiem Valsts meža dienesta funkcijas un uzdevumi tiek paplašināti. Valsts meža dienestā ir izveidota papildu amata vieta doto funkciju un uzdevumu izpildei. |
| 3. | Cita informācija | Nav. |

Zemkopības ministra p.i. –

veselības ministrs G.Belēvičs

21.04.2015. 7:56

997

G.Straupmanis

67027233, Gustavs.Straupmanis@zm.gov.lv